ตามคาด! “แบงก์ชาติออสซี่” ขึ้นดอกเบี้ย 0.25% สู่ระดับ 2.85%
“ธนาคารกลางออสเตรเลีย” ประกาศขึ้นอัตราดอกเบี้ยนโยบาย 0.25% สู่ระดับ 2.85% ในการประชุมวันนี้ตามคาด
“ธนาคารกลางออสเตรเลีย” ประกาศขึ้นอัตราดอกเบี้ยนโยบาย 0.25% สู่ระดับ 2.85% ในการประชุมวันนี้ตามคาด
1 พ.ย. 2565

ผู้สื่อข่าวรายงานว่า ธนาคารกลางออสเตรเลีย (RBA) ประกาศขึ้นอัตราดอกเบี้ยนโยบาย 0.25% สู่ระดับ 2.85% ในการประชุมวันนี้ ซึ่งสอดคล้องกับการคาดการณ์ของนักวิเคราะห์
ทั้งนี้ RBA ปรับขึ้นอัตราดอกเบี้ยติดต่อกันเป็นเดือนที่ 7 โดยมีเป้าหมายที่จะควบคุมอัตราเงินเฟ้อในประเทศ
โดยสำนักข่าวซีเอ็นบีซีรายงานว่า ดัชนี S&amp;P/ASX 200 ตลาดหุ้นออสเตรเลียดีดตัวขึ้นทันทีกว่า 1% หลังจากธนาคารกลางออสเตรเลียปรับขึ้นอัตราดอกเบี้ยเพียง 0.25%
ส่วนในการประชุมเดือนต.ค.ที่ผ่านมา RBA ปรับขึ้นอัตราดอกเบี้ย 0.25% ซึ่งน้อยกว่าที่นักวิเคราะห์คาดการณ์ไว้ที่ 0.50% โดย RBA ระบุในรายงานการประชุมว่า การดำเนินนโยบายคุมเข้มด้านการเงินในช่วงที่ผ่านมานั้น ได้ส่งผลกระทบต่อราคาบ้านและความมั่งคั่งของภาคครัวเรือน และอาจส่งผลให้การอุปโภคบริโภคชะลอตัวลงเมื่อเวลาผ่านไป จึงทำให้คณะกรรมการ RBA หารือกันว่าควรจะชะลอการคุมเข้มนโยบายการเงินเพื่อประเมินผลกระทบทางเศรษฐกิจที่เกิดจากการปรับขึ้นอัตราดอกเบี้ย